Staatskapingverslag: Zuma moet self betaal | Maroela Media
Die hooggeregshof in Pretoria het Woensdag beslis pres. Jacob Zuma moet persoonlik aanspreeklik gehou word vir die koste van die hofaansoek wat hy gebring het om 'n interdik te bekom wat Thuli Madonsela, die voormalige openbare beskermer (OB), sou verhoed om haar staatskapingverslag vry te stel.
Dié uitspraak wat eenparig deur 'n volbank regters beslis is, is deur regterpresident Dunstan Mlambo gelewer. Mlambo het gesê die standpunt wat Zuma in 2016 ingeneem het oor die stand van die verslag was "heeltemal onredelik".
Hy het gesê daar was geen gronde vir Zuma se aansoek om 'n interdik teen die bekendstelling van die verslag te versoek nie. "Die president se volharding om voort te gaan met 'n hofaansoek kom neer op misbruik van die regsproses," het Mlambo gesê.
Zuma se aansoek om 'n interdik te bekom om te verhoed dat die staatskapingverslag bekendgemaak word, is verlede jaar by die hooggeregshof in Pretoria ingedien. Zuma het in sy aansoek aangevoer hy het nie genoeg tyd gehad om oor die bewerings teen hom te reageer nie.
Op 2 November het Zuma se regsverteenwoordiger skielik 'n ommeswaai in die hof gemaak en aangekondig dat die president sy aansoek rakende die staatskapingverslag met onmiddellike effek laat vaar. Die hof het toe gelas dat Madonsela se verslag nog dieselfde dag bekendgemaak moet word.
Jippee! Lekker Kersgeskenk.
Ai Duduzane se pa dat dit nou met U moes gebeur , dit wil voorkom asof U die ancisters kwaad gemaak as alles hier op die laaste teen U begin draai. Hopelik sal Duduzane en sy venote U darem help betaal, dit is mos hoekom 'n mens n kind groot maak , as hy in die moeilikheid is help n ouer hom. As n ouer in die moeilikheid kom help die kind weer die ouer, vernaamlik as n kind n vooruitstrewende sakeman is.
Lekker sy Gupta tjommies moet hom maar help betaal!!!!
Asof hy self gaan betaal
Zuma se regsverteenwoordigers behoort in hierdie en vele ander sake eweneens de bonis propriis kostebevele teen hulle te kry weens hul bydrae tot die misbruik van die regsproses .